钦定古今图书集成/明伦汇编/官常典/第105卷 > 《诸王表序》同前
## 钦定古今图书集成/明伦汇编/官常典/第105卷 > 《诸王表序》同前

昔周封列国七十，而同姓者五十三人。汉申《丹书》之
信，而外戚侯者恩寖广矣。《诗》曰“大邦维屏，大宗维翰”，
其此之谓乎。元兴，宗室、驸马通称诸王，岁赐之颁，分
地之入，所以尽夫展亲之义者，亦优且渥。然初制简
朴，位号无称，惟视印章以为轻重。厥后遂有国邑之
名，而赐印之等犹前日也。得诸掌故，具著于篇，作《诸
王表。